nahid-hub/BLUGE-bengali-wikipedia-section-title-prediction huggingface dataset:
সম্রাজ্যের উত্তারাধিকার নিয়ে সংশয় ছিল। চারজন কন্যা সন্তানের পর আলেক্সেই নামে তার এক পুত্র সন্তান জন্ম নেয়। জার দ্বিতীয় নিকোলাসের একমাত্র পুত্র এবং জারেভিচ আলেক্সেই ১২ আগস্ট ১৯০৪ সালে জন্মগ্রহণ করেন। তিনি হেমোফিলিয়া বি রোগে আক্রান্ত ছিলেন। তার এই রোগটি ছিল বংশগত। সে সময়ে এর কোন চিকিৎসা ছিল না। রানী ভিক্টোরিয়ার বংশের অনেকেই এই রোগে আক্রান্ত হয়েছিলেন। ইউরোপের অনেক রাজপরিবারে সে সময়ে এই রোগ দেখা যেত। এই কারণে এ রোগকে ‘রাজরোগ’ বলা হত। জার শাসন সে সময়ে বেশ নাজুক হয়ে গিয়েছিল। এ কারণে আলেক্সেই এর অসুস্থতার বিষয়টি রাজপরিবারের বাইরে যাতে জানাজানি না হয় সে ব্যাপারে সতর্কতা অবলম্বন করা হত। প্রথমদিকে প্রচলিত চিকিৎসা বিফলে গেলে আধ্যাত্মিক চিকিৎসা ব্যবস্থা গ্রহণ করা হয়। কয়েকজন স্টারেটকে (যাজক ও ধর্মীয় শিক্ষক) এই দায়িত্ব দেয়া হয়। এদের মধ্যে একজন ছিলেন গ্রিগোরি রাসপুতিন। বলা হয় তিনি এই চিকিৎসায় বেশ সফল হয়েছিলেন। রাসপুটিন সম্রাজ্ঞী আলেক্সান্ড্রা ও জার নিকোলাসের বিশেষ স্নেহভাজন ছিলেন। ১৯১২ সালে পোল্যান্ডের এক প্রাসাদে অবকাসকালিন সময়ে একটি আঘাতের ফলে জারেভিচের জীবন সংশয় দেখা দেয়। তার মৃত্যু নিশ্চিত জেনে ১০ অক্টোবর তার শেষ স্যাক্রামেন্ট সম্পন্ন করা হয়। সম্রাজ্ঞী রাসপুটিনের দারস্থ হন। রাসপুটিন সম্রাজ্ঞীকে উত্তর দেন, “ঈশ্বর আপনার অশ্রু ও প্রার্থনা শুনেছেন। শোকাহত হবেন না, আপনার সন্তান সুস্থ হয়ে উঠবেন। চিকিৎসকদের তাকে অতিরিক্ত বিরক্ত করতে নিষেধ করুন।” এর পর দিন থেকেই আলেক্সেই ধীরে ধীরে সুস্থ হতে থাকেন।

সঠিক অনুচ্ছেদ শিরোনাম কোনটি?
titleA. শনাক্তকরণ
titleB. ইহুদী নির্যাতন ১৯০৬- ১৯০৬
titleC. সম্পদ
titleD. জারেভিচ আলেক্সেই এর অসুস্থতা এবং রাস পুটিন
উত্তর: titleD
১৯৪৮ সালে অবিভক্ত ভারতের তৎকালীন পশ্চিম বাংলার কমিউনিস্ট পার্টির সেক্রেটারী রমেন মিত্র রায়পুরায় আত্মগোপনে ছিলেন। নবম শ্রেণীতে পড়া অবস্থায় এক বন্ধুর মাধ্যমে ইলা মিত্রের স্বামী রমেন মিত্র এবং সুনীল রায়ের সংস্পর্শে এসেছিলেন তিনি। এরপর থেকেই ধীরে ধীরে রাজনীতির সাথে জড়িয়ে পড়েন তিনি। ১৯৬৭-৬৮ সালে কৃষক আন্দোলনের সাথে পুরোপুরি যুক্ত হন। এ কারণে কাপাসিয়া থেকে গ্রেফতার হন তিনি। শামসুল হক, আব্দুল হাই প্রমূখ রাজনৈতিক ব্যক্তিত্বদেরকে নিয়ে বেলাবো এলাকায় ইজারা বিরোধী আন্দোলন করেন। ১৯৬৫ সালে বারৈচার কাছাকাছি শিবপুর বাজারে মাওলানা ভাসানী, মতিয়া চৌধুরী'র অংশগ্রহণে কৃষক সমিতির জাতীয় সম্মেলনে খাদ্য ব্যবস্থাপনার দায়িত্ব পালন করেন তিনি। ১৯৭৩ সালে বাংলাদেশ কৃষক সমিতির কেন্দ্রীয় কমিটির সাধারণ সম্পাদক এবং পরবর্তী দুইবার সভাপতি নির্বাচিত হন। এছাড়াও, তিনি ন্যাপ (মুজাফফর)-এর যুগ্ম সম্পাদকের দায়িত্ব পালন করেন।

ভাষা আন্দোলন থেকে শুরু করে সব ধরনের আন্দোলনেই সম্পৃক্ত ছিলেন তিনি। ভাষা আন্দোলনে রায়পুরা এলাকায় নেতৃত্ব দেন। ৮/১০টি স্কুলে গিয়ে ছাত্রদেরকে সংগঠিত ও উদ্বুদ্ধ করেন। ফজলুল হক খোন্দকার একাত্তরের স্বাধীনতা যুদ্ধে মুক্তিযুদ্ধের সংগঠক হিসেবে রায়পুরা অঞ্চলের মুক্তিযোদ্ধাদেরকে সংগঠিত করেছিলেন।

'৭০-এর নির্বাচনে ন্যাপ বা ন্যাশনাল আওয়ামী পার্টির পক্ষ থেকে নির্বাচনে অংশগ্রহণ করেন। এতে তিনি আটাশ হাজারেরও অধিক ভোট পান। ১৯৭৩ সালের সাধারণ নির্বাচনে পান আটত্রিশ হাজার ভোট। কিন্তু দু'বারই কারচুপির মাধ্যমে তাকে নির্বাচনে পরাজিত করা হয়েছিল বলে জনশ্রুতি রয়েছে। ১৯৯১ সালের জাতীয় সংসদ নির্বাচনে পঁচিশ হাজারেরও অধিক ভোট পেয়ে ৩য় স্থান অর্জন করেছিলেন।

১২ মার্চ, ১৯৭১ সালে রায়পুরায় মুক্তিযুদ্ধে পাকবাহিনীর বিরুদ্ধে প্রতিরক্ষা কার্যক্রম গ্রহণে যৌথ সংগ্রাম কমিটি গঠিত হয়। এ কমিটিতে এড. আফতাব উদ্দিন ভূঁইয়া, হাজী গয়েছ আলী মাষ্টার, সাদত আলী মোক্তারের পাশাপাশি তিনিও গুরুত্বপূর্ণ ভূমিকা পালন করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. রাজনৈতিক জীবন
titleC. সামাজিক অবদান
titleD. দেহাবসান
উত্তর: titleB
যুক্তরাজ্যে "ডার্ক সাইড" পরিবেশনার সফর শেষে, ১৯৭৫ সালের ১ জানুয়ারি পিংক ফ্লয়েড স্টুডিওতে ফিরে আসে তাদের নবম স্টুডিও অ্যালবাম "উইশ ইউ ওয়্যার হেয়ার"-এর কাজ শুরু করতে। পারসন্স তাদের সঙ্গে কাজ চালিয়ে যাবার প্রস্তাব প্রত্যাখ্যান করেন, মূলত তার অ্যালান পারসন্স প্রকল্প সফল হয়ে উঠতে শুরু করায়। তাই ব্যান্ডটি ব্রায়ান হ্যামফ্রিসের স্মরণাপন্ন হয়েছিল। প্রাথমিকভাবে, নতুন উপাদান রচনা তাদের পক্ষে জটিল হয়ে উঠেছিল; "দ্য ডার্ক সাইড অব দ্য মুন"-এর সাফল্য পিংক ফ্লয়ডকে কিছুটা শারীরিক ও মানসিকভাবে নিষ্কশিত করে। রাইট পরবর্তীতে এই সেশনটিকে প্রাথমিকভাবে "একটি কঠিন সময়ের মধ্যে পতন" বলে বর্ণনা করেছিলেন, এবং ওয়াটার্স নিজেদেরকে "অসরল" মন্তব্য করেছিলেন। গিলমোর ব্যান্ডের বিদ্যমান উপাদান উন্নয়নে অধিক আগ্রহী ছিলেন। অসমর্থিত বিয়ে মেইসনকে সাধারণ অসুবিধার মধ্যে রেখে তার মধ্যে উদাসীন অনুভূতির সৃষ্টি করেছিল, উভয় কারণের ফলে তার ড্রাম পরচিালনার ক্ষেত্রে বিপত্তি ঘটেছিল।

সৃজনশীলতার অভাব সত্ত্বেও, কয়েক সপ্তাহ পরে ওয়াটার্স দলের কাছে একটি নতুন ধারণার দৃষ্টিগোচর করতে শুরু করে। ১৯৭৪ সালের মধ্যে, পিংক ফ্লয়েড তিনটি মূল রচনা সম্পন্ন করে, এবং তাদের ইউরোপে কনসার্টের একটি ধারাবাহিকে সেগুলো পরিবেশন করে। এই রচনাগুলি একটি নতুন অ্যালবাম শুরুর কেন্দ্রবিন্দু হয়ে ওঠে, যার উদ্বোধনী চার-নোটের গিটার ফ্রেস, গিলমোর কর্তৃক বিশুদ্ধরূপে রচিত হয়েছিল, যা ওয়াটার্সকে বারেটের স্মরণ করিয়ে দেয়। গানগুলি তাদের প্রাক্তন ব্যান্ড সদস্যের উত্থান ও পতনের একটি উপযুক্ত সারসংক্ষেপ প্রদান করে। ওয়াটার্স মন্তব্য করেছেন: "কারণ আমি যতোটা সম্ভব গূঢ়ভাবে সিডের অন্তর্ধান সম্পর্কে অনির্দিষ্ট, অনিবার্য বিষাদ তুলে আনতে চেয়েছিলাম ... [যা] আমি অনুভব করেছি।"

যদিও পিংক ফ্লয়েড যখন অ্যালবামে কাজ করছিল, তখন স্টুডিওতে একবার ব্যারেটের অপ্রত্যাশিত আগমন ঘটে। থরগের্সন সে ঘটনা স্মরণ করে বলেন, "ব্যারেট সেখানে বসেছিল এবং স্বল্প আলাপ করেছিল, তবে সে সত্যিই যেন সেখানে ছিল না।" তার চেহারায় উল্লেখযোগ্যভাবে পরিবর্তন ঘটেছিল, এর মাত্রা এতো অধিক ছিল যে ব্যান্ডটি শুরুতে তাকে চিনতে ব্যার্থ হয়। ওয়াটার্স এই অভিজ্ঞতায় গভীরভাবে উদ্বিগ্ন ছিল বলে জানা যায়। অধিকাংশ "উইশ ইউ ওয়্যার হেয়ার" ৫ জুলাই ১৯৭৫ সালে, নিবওর্থে একটি মুক্ত-মঞ্চ সঙ্গীত উৎসবে পরিবেশিত হয়। সেপ্টেম্বরে মুক্তিপ্রাপ্ত অ্যালবামটি ইউকে এবং ইউএস চার্টে ১ নম্বরে অবস্থান নিয়েছিল।

সঠিক অনুচ্ছেদ শিরোনাম কোনটি?
titleA. ২০০৫–২০১৬: পুনর্মিলন, মৃত্যু, এবং "দি এন্ডলেস রিভার"
titleB. "দি এন্ডলেস রিভার" (২০১৪)
titleC. "অ্যা মৌমানট্রি ল্যাপ্‌স অব রিজন" (১৯৮৭)
titleD. "উইশ ইউ ওয়্যার হেয়ার" (১৯৭৫)
উত্তর: titleD
গাছ থেকে একটি আপেলতে পড়তে দেখে নিউটন প্রথম সর্বজনীন মহাকর্ষ বলের সূত্র নিয়ে গবেষণায় উদ্বুদ্ধ হয়েছিলেন বলে একটি বিখ্যাত গল্প প্রচলিত রয়েছে। কার্টুনের মাধ্যমে আরও ফুটিয়ে তোলা হয়েছে যে, আপেলটি আসলে নিউটনের মাথায় আঘাত করেছিল এবং এ কারণেই মহাকর্ষের বুদ্ধিটি তার মাথায় খেলে যায়। নিউটনের ভাইয়ের মেয়ের স্বামী এবং রয়েল মিন্টে তার সহকারী জন কন্ডুইট নিউটনের জীবনী লিখতে গিয়ে এই ঘটনাটির বর্ণনা দিয়েছেন এভাবে:

১৬৬৬ খ্রিস্টাব্দে নিউটন কেমব্রিজ ছেড়ে লিংকনশায়ারে তার মা'র কাছে চলে আসেন। সেখানকার বাগানে বসে একদিন তিনি গভীর চিন্তায় মগ্ন ছিলেন। এমন সময় তার মাথায় আসে অভিকর্ষ শক্তি (যা একটি আপেলকে গাছ থেকে মাটিতে নামিয়ে নিয়ে আসে) পৃথিবী থেকে কেবল একটি নির্দিষ্ট দূরত্বের মধ্যে সীমাবদ্ধ থাকতে পারেনা। সাধারণত যেমনটা চিন্তা করা হয় এই শক্তি নিশ্চয়ই তার থেকে অনেক দূরত্ব পর্যন্ত তার শক্তি বজায় রাখে। নিজের মনে তিনি বলে যেতে থাকেন, এই বলটি কেনইবা চাঁদ পর্যন্ত প্রসারিত হবেনা। আর সেক্ষেত্রে এটি চাঁদের গতিকে প্রভাবান্বিত করে এবং সম্ভবত তাকে কক্ষপথে স্থান করে দেয়ে। এর উপর ভিত্তি করেই তিনি হিসাব করতে বসে যান যে, এই ধারণার ফলাফল কি হতে পারে।
প্রশ্ন এটি ছিলনা যে, অভিকর্ষ বল আদৌ আছে কি-না। বরং প্রশ্ন ছিল এই বলটি এতো দূরত্ব পর্যন্ত আপন প্রভাব প্রসারিত করতে পারে কি-না যাতে এমনকি চন্দ্রের উপরও কর্তৃত্ব প্রতিষ্ঠা করা যায়। নিউটন দেখান যে, এই বলটি যদি দূরত্বের বিপরীত বর্গীয় সূত্রানুসারে কমতে থাকে তাহলে চাঁদের কক্ষীয় পর্যায়ের যে মান পাওয়া যায় তা সামঞ্জস্যপূর্ণ। তিনি ধারণা করেন এই একই বল অন্যান্য সকল কক্ষীয় গতির জন্য দায়ী। আর তাই এর নাম দেন "সর্বজনীন মহাকর্ষ"।

উইলিয়াম স্টাকলি নামক অপর একজন সমসাময়িক লেখক তার "মেময়ের্‌স অফ স্যার আইজাক নিউটন্‌স লাইফ" নামক গ্রন্থে ১৭২৬ খ্রিস্টাব্দের ১৫ এপ্রিল কেনিংস্টনে নিউটনের সাথে তার একটি বাক্যালাপের বর্ণনা দেন। এই বাক্যালাপের এক পর্যায়ে নিউটন বলেন যে, "মহাকর্ষ নিয়ে তিনি আগে থেকেই চিন্তিত ছিলেন। এমন সময় বাগানে গবেষণার মুড নিয়ে বসে থাকার সময় গাছ থেকে একটি আপেল মাটিতে পতিত হয়। আপেলটি কেন সব সময় অভিলম্ব বরাবর মাটির দিকে পতিত হয়, তিনি নিজের মনে চিন্তা করেন। কেন পাশে বা উপর দিকে যায়না, সবসময়ই কেন পৃথিবীর কেন্দ্রের দিক বরাবর পতিত হয়।" একই ধরনের বাক্যের সমাবেশে ভলতেয়ার তার "এসে অন এপিক পোয়েট্রি" (১৭২৭) নামক প্রবন্ধে লিখেছেন "আইজাক নিউটন যখন তার বাগানে হাটছিলেন. তখন গাছ থেকে একটি আপেলকে মাটিতে পড়তে দেখে প্রথম মহাকর্ষ পদ্ধতি সম্বন্ধে তার বোধদয় হয়।" এই বর্ণনাগুলো সম্ভবত কিছুটা অতিরঞ্জিত। কারণ নিউটনের নিজের বর্ণনা অনুযায়ী, তিনি উল্‌সথর্প ম্যানরে তার নিহের বাসার জানালার কাছে বসে ছিলেন। এমন সময় জানালা দিয়ে গাছ থেকে একটি আপেল মাটিতে পড়তে দেখেন।

নিউটন যে গাছটির কথা বলেছেন তা চিহ্নিত করতে গিয়ে অনেকগুলো গাছকেই নির্বাচিত করা হয়েছে। গ্রান্থামের কিংস স্কুলের দাবী অনুসারে গাছটি স্কুল কর্তপক্ষ কিনে নিয়েছিল। কিনে নেয়ার পর গাছটি উপড়িয়ে ফেলে প্রধান শিক্ষকের বাগানে পুনরায় লাগানো হয়। বর্তমানে উল্‌সথর্প ম্যানরের দায়িত্বে থাকা ন্যাশনাল ট্রাস্ট এই দাবী মেনে নেয়নি। তাদের মতে ম্যানরের বাগানেই গাছটি রয়েছে। এই গাছের একটি বংশধর কেমব্রিজের ট্রিনিটি কলেজের প্রধান ফটকের পাশে বেড়ে উঠতে দেখা যায়। নিউটন ট্রিনিটি কলেজে অধ্যয়নকালে যে কক্ষে থাকতেন তার ঠিক নিচেই গাছটি অবস্থিত।

সঠিক অনুচ্ছেদ শিরোনাম কোনটি?
titleA. নিউটনের আপেল
titleB. ধর্মীয় চিন্তার উপর নিউটনের প্রভাব
titleC. বলবিজ্ঞান এবং মহাকর্ষ
titleD. গবেষণা কর্ম ও আবিষ্কার
উত্তর: titleA
বু-স্তোন-রিন-ছেন-গ্রুব পাঁচ বছর বয়স থেকে তার মাতার নিকট শিক্ষালাভ করতে থাকেন। তিনি র্গ্যাম-সেং () নামক এক বৌদ্ধ ভিক্ষুর নিকট গণিতশাস্ত্র এবং তার পিতামহ র্ন্যিং-মা সাধক ৎশুল-খ্রিম্স-দ্পাল-ব্জাংয়ের () নিকট গুহ্যসমাজতন্ত্র ও অতিযোগ সম্বন্ধে শিক্ষালাভ করেন। আঠারো বছর বয়সে তিনি রিন-ছেন-সেং-গে () এবং দ্গে-ব্শেস-নাম্স-ম্গোন () নামক দুই বৌদ্ধ ভিক্ষুর নিকট ভিক্ষুর শপথ নেন। রিন-ছেন-সেং-গে তাকে চক্রসম্বর, যমান্তক, ভৈরব, বজ্রপাণি, বিদারণ, অমিতায়ুস, মহামুদ্রা, মহাকারুণিকা প্রভৃতি তন্ত্র এবং দ্গে-ব্শেস-নাম্স-ম্গোন তাকে প্রজ্ঞাপারমিতা, বিনয় ও উপদেশবর্গ প্রভৃতি সম্বন্ধে শিক্ষালাভ করেন। বু-স্তোন-রিন-ছেন-গ্রুব পঞ্চবিংশতিসহস্রিকালোক, যোগাচারভূমি, মহাযানসংগ্রহ, অভিধর্মসমুচ্চয়, প্রমাণসমুচ্চয়, প্রমাণবিনিশ্চয় প্রভৃতি চিরায়ত সংস্কৃত গ্রন্থগুলি সম্বন্ধে গভীর ভাবে অধ্যয়ন করেন। তিনি দোন-'গ্রুব-দ্পাল () নামক বৌদ্ধ ভিক্ষুর নিকট হেবজ্র ও শিক্ষাসমুচ্চয় এবং তি-শ্রী-কুন-ব্জাং () নামক বৌদ্ধ ভিক্ষুর নিকট মধ্যমক সম্বন্ধে শিক্ষালাভ করেন। এছাড়াও তিনি দ্পাল-ল্দান-সেং-গে (), র্দো-র্জে-র্গ্যাল-ম্ত্শান (), র্তোগ্স-ল্দান-ব্সোদ-রিন (), র্নাম-স্নাং-বা-য়োন-তান-র্গ্যা-ম্ত্শো () ও কুমারসিদ্ধি প্রভৃতি বৌদ্ধ ভিক্ষুর নিকট শিক্ষালাভ করেন। ১৩১২ খ্রিষ্টাব্দে পূর্ণ ভাবে ভিক্ষুর শপথ গ্রহণের সময় তাকে ব্সোদ-নাম্স-গ্রাগ্স () বিনয়মূলসূত্র ও একোত্তরকর্মশতক এবং শাক্যশ্রীভদ্রের শিষ্য গ্ঝোন-নু-দ্পাল-ব্জাং () প্রতিমোক্ষ সম্বন্ধে শিক্ষাদান করেন। এরপর তিনি থার-পা-লো-ৎসা-বা-ন্যি-মা-র্গ্যাল-ম্ত্শান () নামক বিখ্যাত অনুবাদক ও ও র্দো-র্জে-র্গ্যাল-ম্ত্শান-দ্পাল-ব্জাং () নামক ভিক্ষুর নিকটে সংস্কৃত কাব্য ও ব্যাকরণ এবং কালচক্র সম্বন্ধে শিক্ষালাভ করেন। এছাড়া তিনি সপ্তম সা-স্ক্যা-খ্রি-'দ্জিন 'গ্রো-ম্গোন-ছোস-র্গ্যাল-'ফাগ্স-পা, ছোস-ক্যি-র্গ্যাল-ম্ত্শান-দ্পাল-ব্জাং (), কুন-দ্গা'-র্গ্যাল-ম্ত্শান (), দোন-য়োদ-র্গ্যাল-ম্ত্শান (), ব্সোদ-নাম্স-র্গ্যাল-ম্ত্শান () প্রভৃতি সা-স্ক্যা পন্ডিতদের নিকটও শিক্ষালাভ করেন।

সঠিক অনুচ্ছেদ শিরোনাম কোনটি?
titleA. শিক্ষাদান
titleB. জন্ম
titleC. শিক্ষা
titleD. ব্কা'-'গ্যুর এবং ব্স্তান-'গ্যুর সম্পাদনা
উত্তর: titleC
স্নাতক ডিগ্রী অর্জনের পর ১৮৮৬ সালেই তিনি বেথুন কলেজের স্কুল বিভাগে শিক্ষীকার পদে নিযুক্ত হন। পরবর্তীকালে তিনি ঐ কলেজে অধ্যাপনাও করেছিলেন। যে যুগে মেয়েদের শিক্ষাও বিরল ঘটনা ছিল, সেই সময়ে কামিনী রায় নারীবাদে বিশ্বাসী ছিলেন। তার অনেক প্রবন্ধেও এর প্রতিফলন ঘটেছে। তিনি নারী শ্রম তদন্ত কমিশন (১৯২২-২৩) এর সদস্য ছিলেন।

সঠিক অনুচ্ছেদ শিরোনাম কোনটি?
titleA. মহাপ্রয়াণ
titleB. শিক্ষাজীবন
titleC. জীবনী
titleD. কর্মজীবন
উত্তর: titleD
২০১২ সালে, গবেষনার মাধ্যেমে জানানো হয় যে, সমগ্র বিশ্বের সমুদ্রে আনুমানিক ১৬৫ মিলিয়ন টন প্লাস্টিক বর্জ্য আছে ৷ "নারডল" নামক এক প্রকার প্লাস্টিক যা সকলের দৃষ্টি আকর্ষণ করেছে ৷ এটি এমনই এক শিল্পজাত প্লাস্টিক যা প্লাস্টিক পণ্য বা কার্গো শীপ তৈরীতে ব্যবহৃত হয় ৷ প্রচুর পরিমাণে নারডল সমুদ্রের পানিতে পতিত হয় ৷ বছর বছর এই প্লাস্টিক পদার্থের পরিমাণ বেড়েই চলেছে ৷ এর ফলে প্লাস্টিক থেকে প্রতিনিয়ত ক্ষতিকর রাষায়নিক পদার্থ যেমন: বায়োস ফেনল, পলিস্টিরিন ইত্যাদি পরিস্রুত হয় ৷ 
এক পরিসংখ্যানে জানা যায় যে, সমুদ্রের পানিতে ৫ ট্রিলিয়নের বেশি প্লাস্টিক ভেসে থাকে ৷ আমাদের মিল্কিওয়ে গ্যালাক্সিতে যে পরিমাণ তারা আছে, সুমুদ্রে তার থেকেও বেশি৷ ১৪ মিলিয়ন টনের বেশি প্লাস্টিক প্রতিবছর সুমুদ্রে জমা হচ্ছে৷ 

সঠিক অনুচ্ছেদ শিরোনাম কোনটি?
titleA. সমুদ্রের পানিতে প্লাস্টিক দূষণ
titleB. ম্যাক্রোবর্জ্য
titleC. প্রাণীকূলের উপর প্রভাব
titleD. প্লাস্টিক বর্জ্যের প্রকারভেদ
উত্তর: titleA
চলচ্চিত্রটির টিজার ২০১৭ সালের ২৭ এপ্রিল প্রভাসের শেষ চলচ্চিত্র চলচ্চিত্রের সঙ্গে মুক্তি দেওয়া হয়। ২০১৭ সালের ২২ অক্টোবর প্রভাসের জন্মদিনে, তার প্রথম দর্শন পোস্টার প্রকাশ করা হয়। এটির পোস্টার "ব্লেড রানার ২০৪৯" চলচ্চিত্রের পোস্টারের অনুরূপ সদৃশ্য হওয়ায়, অনেক ভক্ত ও অনুরাগীরা এর সমালোচনা করে, প্লাজারিজম (অন্যের কোনো কিছু, নিজের নামে চালিয়ে দেওয়া) বলে উল্লেখ করেন। ২০১৯ সালে ২৩ জুলাই, ইউ.ভি. ক্রিশনস প্রভাস ও শ্রদ্ধা কাপুর সংবলিত নতুন পোস্টার মুক্তি দেয় এবং ৩০ আগস্ট হিন্দি, মালয়ালম, তেলুগু, ও তামিল ভাষায় মুক্তির নতুন তারিখ ঘোষণা করে।

২০১৯ সালের ১৩ জুলাই, ইউ.ভি. ক্রিশনস ও টি সিরিজ চলচ্চিত্রের আনুষ্ঠানিক টিজার হিন্দি, মালয়ালম, তামিল ও তেলুগু ভাষায় মুক্তি দেয়। টিজারটি ইউটিউবে সব ভাষা মিলিয়ে ৯.৬ কোটিরও বেশিবার দেখা হয়।

২০১৯ সালের ১০ আগস্ট, ইউভি ক্রিশনস ও টি সিরিজ কোম্পানি হিন্দি, মালয়ালম, তামিল ও তেলুগু ভাষায় চলচ্চিত্রটির আনুষ্ঠানিক ট্রেলার মুক্তি দেয়। ট্রেলারটি ইউটিউবে সব ভাষা মিলিয়ে ৯.৮ কোটিরও বেশিবার দেখা হয়।

মুক্তি প্রাথমিক তারিখ থেকে সরে আসার পর, চলচ্চিত্রটি ২০১৯ সালের ৩০ আগস্ট মুক্তির তারিখ পুনঃনির্ধারণ করা হয়।

সঠিক অনুচ্ছেদ শিরোনাম কোনটি?
titleA. বাজারজাতকরণ ও মুক্তি
titleB. সংগীত
titleC. গেমস
titleD. প্রযোজনা
উত্তর: titleA
২০১১ সালের আদমশুমারি অনুযায়ী, বৃহত্তর নয়ডার জনসংখ্যা ছিল ১,০৭,৬৭৬ জন, যার মধ্যে ৫৮,৬৬২ জন পুরুষ এবং ৪৯,০১৪ জন নারী। সাক্ষরতার হার ৮৬.৫৪%, যেখানে পুরুষদের সাক্ষরতার হার ৯১.৪৮% এবং নারী সাক্ষরতার হার ৮০.৬৫%। বৃহত্তর নয়ডার জনসংখ্যা প্রধানত ছাত্র, কর্পোরেট কর্মচারী এবং শ্রমিকদের সমন্বয়ে গঠিত। ছাত্ররা প্রায়ই ভারত ও বিদেশের অন্যান্য অংশ থেকে আগত বাসিন্দা। বৃহত্তর নয়ডা ও নয়ডায় প্রায় মোট ৩০০ টি গ্রাম রয়েছে।

সঠিক অনুচ্ছেদ শিরোনাম কোনটি?
titleA. প্রশাসন
titleB. জনসংখ্যার উপাত্ত
titleC. শিল্প
titleD. কতৃপক্ষ
উত্তর: titleB
১৯২১ মৌসুমে ব্যাটিং গড় ও রান সংগ্রহে তিনি শীর্ষস্থানে অবস্থান করেন। এরফলে উইজডেন কর্তৃপক্ষ তাকে ১৯২২ সালে বর্ষসেরা ক্রিকেটাররূপে ঘোষণা করে। উইজডেন এ প্রসঙ্গে মন্তব্য করে যে, অনেক দিক দিয়েই তিনি বর্তমানকালের অস্ট্রেলীয় ব্যাটসম্যানের তুলনায় তিনি সর্বাপেক্ষা প্রতিভাধর ছিলেন।

টেস্টের প্রথম অধিবেশনেই দ্বিতীয় অস্ট্রেলীয় হিসেবে সেঞ্চুরি করেছেন। টেস্ট ক্রিকেটের ইতিহাসে পাঁচ ব্যাটসম্যানের মধ্যে ভিক্টর ট্রাম্পারের পর মধ্যাহ্নবিরতীর পূর্বেই তিনি এ রেকর্ড গড়েন। অন্যরা হচ্ছেন - ডোনাল্ড ব্র্যাডম্যান (১৯৩০), মজিদ খান (১৯৭৬) এবং ডেভিড ওয়ার্নার (২০১৬)।

সঠিক অনুচ্ছেদ শিরোনাম কোনটি?
titleA. সম্মাননা
titleB. খেলার ধরন
titleC. খেলোয়াড়ী জীবন
titleD. প্রারম্ভিক জীবন
উত্তর: titleA
তিনি সাংবাদিক হিসেবে নানান সংবাদপত্রে কাজ করেছেন, যেমন : "ইত্তেহাদ", "সুলতান", "মোহাম্মদী", "নাভায়ু"। ১৯৪৬-এ অবিভক্ত বাংলার কলকাতা থেকে প্রকাশিত ইত্তেহাদ-এর সম্পাদক এবং তৎকালীন কৃষক ও নবযুগ পত্রিকায়ও কাজ করেন তিনি।

আবুল মনসুর আহমদ চল্লিশ, পঞ্চাশ ও ষাটের দশকজুড়ে ধর্মনিরপেক্ষতার পক্ষে অবিরাম প্রচারণা চালিয়েছিলেন। ইত্তেহাদ-এর সম্পাদক হিসেবে তিনি ভাষা আন্দোলনে অবদান রাখেন

সঠিক অনুচ্ছেদ শিরোনাম কোনটি?
titleA. আইনজীবী ও সাংবাদিক হিসেবে
titleB. কর্মজীবন
titleC. সাহিত্যিক হিসেবে
titleD. মৃত্যু
উত্তর: titleA
মুহুরী প্রকল্প বা মুহুরী সেচ প্রকল্প বাংলাদেশের ফেনী জেলার সোনাগাজী উপজেলায় অবস্থিত। ফেনী সদর হতে সোনাগাজী উপজেলা পর্যন্ত দূরত্ব ২০ কি.মি. এবং সোনাগাজী উপজেলা হতে এর দূরত্ব ২০কি.মি.। অর্থাৎ ফেনী সদর হতে মুহুরী প্রকল্পের দূরত্ব সর্বমোট ৪০কি.মি.। এর কিছু অংশ চট্টগ্রাম জেলার মিরসরাই উপজেলার মধ্যেও পড়েছে।

সঠিক অনুচ্ছেদ শিরোনাম কোনটি?
titleA. পর্যটন কেন্দ্র
titleB. মৎস্য জোন
titleC. সেচ প্রকল্প
titleD. অবস্থান
উত্তর: titleD
বেশ কয়েকটি উদ্যম তত্ত্ব রয়েছে। এই উদ্যম-হ্রাস তত্ত্ব একটি ধারণার উপর ভিত্তি করে গড়ে ওঠে যার মূল কথা হলো আমাদের কয়েকটি জৈব উদ্যম, যেমন ক্ষুধা। সময়ের সঙ্গে সঙ্গে এই উদ্যম সন্তুষ্ট না হলে তা আরো শক্তিশালী হয়ে ওঠে (এ ক্ষেত্রে খাওয়ার দ্বারা)। সন্তুষ্টি লাভ করলে এই উদ্যমর শক্তি কমে আসে। ফ্রয়েড-এর তত্ত্বের থেকে থেকে শুরু করে প্রতিক্রিয়া নিয়ন্ত্রণ ব্যস্থা (যেমন থার্মোস্ট্যাট) অবধি বিভিন্ন ধারণা নিয়ে এই তত্ত্ব গড়ে উঠেছ।

উদ্যম তত্ত্বের কিছু স্বজ্ঞাত বা লোকসিদ্ধতা রয়েছে। যেমন রান্না করার সময় উদ্যম প্রতিরূপ ক্ষুদাবৃদ্ধির অনুভূতির সঙ্গে একাত্ম হয়ে যায়। রান্না হয়ে যাওয়ার পর এবং খাওয়ার পর সেই বিষয়ী ক্ষুধা হ্রাস পায়, বিতর্কের জন্যে উদ্যম হ্রাসের সিদ্ধতার ক্ষেত্রে বেশ কিছু সমস্যা রয়েই যায়। প্রথম সমস্যা হলো কীভাবে দ্বিতীয় পর্যায়িক বলবত্কারীরা উদ্যম হ্রাস ঘটায় সে ব্যাপারটা এখানে বর্ণিত হয় না। যেমন, অর্থ কোনো জৈব বা মানসিক প্রয়োজন সন্তুষ্ট করে না, কিন্তু বেতনের চেক ক্ষুধা কমাতে সাহায্য করে দ্বিতীয়-ধাপের সাপেক্ষতার সাহায্যে। দ্বিতীয়ত, ক্ষুধার মত উদ্যমকে দেখা হয়ে থাকে খাওয়ার "ইচ্ছা" হিসেবে যার দ্বারা উদ্যমকে একটি বামনাণু জীবে পরিণত করা হয়। এই বৈশিষ্টকে সমালোচনা করা হয় কারণ তা মূল সমস্যাকে একটি "ক্ষুদ্র" মানুষ এবং তার ইচ্ছের আড়ালে লুকিয়ে রাখে।

এছাড়াও পরিষ্কার বোঝা যায় যে উদ্যম হ্রাস তত্ত্ব সম্পূর্ণ ব্যবহার তত্ত্ব হতে পারে না, কারণ একজন ক্ষুধার্ত মানুষ খাবার রান্না শেষ হওয়ার আগে সেই খাবার না খেয়ে তার খাবার রান্না করতে পারে না। উদ্যম তত্ত্বের সব রকম ব্যবহারের সঙ্গে মানিয়ে নেওয়ার ক্ষমতা যা শুরু হয় উদ্যম অসন্তুষ্টি থেকে (সংযমের মত চারিত্রিক বৈশিষ্ট যোগ করে) বা "সুস্বাদু" খাবারের মত বাড়তি উদ্যম যোগ করে, যা "খাবার"-এর উদ্যমের সঙ্গে যোগ হয়ে প্রস্তুত হয। এর ফলে রান্না বিস্তারিত ভাবে পরীক্ষা করা জটিল হয়ে দাঁড়ায়।

সঠিক অনুচ্ছেদ শিরোনাম কোনটি?
titleA. আত্মনিয়ন্ত্রণ
titleB. উদ্যম-হ্রাস তত্ত্ব উদ্যম
titleC. অন্তর্নিহিত প্রেরণা এবং ১৬ প্রাথমিক ইচ্ছা তত্ত্ব
titleD. স্ব-সংকল্প তত্ত্ব
উত্তর: titleB
১৯৮৪ সালে শেরপুরকে জেলা করা হলে শ্রীবরদীকে উপজেলা ঘোষণা করা হয়।

এর নামকরণ নিয়ে নানান কথা থাকলেও দুটি মত বহুল প্রচলিত। এর একটি হলো, গারো পাহাড়ের পাদদেশে অবস্থিত এই অঞ্চলটি পাহাড়ি বন-বনানীর অপার সৌন্দের্যের লীলাভুমি বিধায় এ এলাকার শ্রী বর্ধন করত; এ থেকে শ্রীবর্ধন এবং শ্রীবর্ধন থেকে পরবর্তীতে শ্রীবরদী নাম হয়।
অপর মতটি হচ্ছে, শ্রীবরদা সুন্দরী নামানুসারে শ্রীবরদীর উপজেলার নামকরণ করা হয়েছে। এটাই বহুল প্রচলিত মত।
অপরদিকে শ্রী শম্ভুনাথ তালুকদারের তালুক থাকার কারণে অনেকে শ্রীবরদীকে শ্রীবরদী-শম্ভুগঞ্জ বলে থাকে; তবে উপজেল সদরের মৌজার নাম শম্ভুগঞ্জ নামে রাখা হয়েছে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ইতিহাস
titleC. জনসংখ্যার উপাত্ত
titleD. প্রশাসনিক এলাকা
উত্তর: titleB
চিত্রা ১৯৬৩ সালের ২৭শে জুলাই কেরল রাজ্যের তিরুবনন্তপুরম শহরে এক সঙ্গীত পরিবারে জন্মগ্রহণ করেন। তাঁর পিতা কৃষ্ণন নায়র ছিলেন তাঁর প্রথম সঙ্গীত শিক্ষক। তাঁর বড় বোন কে. এস. বীণা এবং তাঁর ছোট ভাই কে. মহেশও নেপথ্য সঙ্গীতশিল্পী। চিত্রা ডক্টর কে. ওমানাকুট্টির নিকট থেকে তাঁর কর্ণাটকীয় সঙ্গীতের প্রশিক্ষন লাভ করেন। তিনি কেরল বিশ্ববিদ্যালয় থেকে সঙ্গীত বিষয়ে প্রথম শ্রেণিতে তৃতীয় স্থানসহ স্নাতক এবং স্নাতকোত্তর সম্পন্ন করেন। তিনি ১৯৭৮ থেকে ১৯৮৪ সাল পর্যন্ত কেন্দ্র সরকারের জাতীয় প্রতিভা অন্বেষণ বৃত্তির জন্য নির্বাচিত হয়েছিলেন।

সঠিক অনুচ্ছেদ শিরোনাম কোনটি?
titleA. তামিল চলচ্চিত্র
titleB. প্রারম্ভিক জীবন
titleC. প্রভাব
titleD. কন্নড় চলচ্চিত্র
উত্তর: titleB
স্বাগতিক দেশ হিসেবে ব্রাজিল ইতোমধ্যেই ২০১৪ সালের বিশ্বকাপে অংশগ্রহণের জন্য নির্বাচিত হয়েছে।

ফিফা পর্যায়ক্রমিকভাবে মহাদেশভিত্তিক ২০১৪ সালের স্বাগতিক দেশের জন্যে দক্ষিণ আমেরিকাকে পূর্ব নির্ধারিত করেছিল। ফিফা পূর্বেই পর্যায়ক্রমিকভিত্তিতে স্বাগতিক দেশ নির্ধারণের জন্যে পদক্ষেপ গ্রহণ করে। কিন্তু ২০১৪ সালের পর এ সিদ্ধান্ত বলবৎ হবে না বলে ঘোষণা করে।

কলম্বিয়া ২০১৪ সালের জন্যে স্বাগতিক দেশ হবার আগ্রহ প্রকাশ করেছিল কিন্তু প্রার্থীতা প্রত্যাহার করে। কোরিয়া-জাপানের সফলভাবে বিশ্বকাপ সমাপণের পর চিলি এবং আর্জেন্টিনাও যৌথভাবে স্বাগতিক দেশ হবার জন্যে কিছুটা আগ্রহ প্রকাশ করেছিল; কিন্তু যৌথ ডাক প্রক্রিয়া অগ্রহণযোগ্য হওয়ায় তা বাতিল হয়ে যায়। ব্রাজিলও স্বাগতিক দেশ হবার জন্যে আগ্রহ প্রকাশ করে। দক্ষিণ আমেরিকার ফুটবল ফেডারেশন কনমেবল ব্রাজিলকে স্বাগতিক হবার জন্যে সমর্থন ব্যক্ত করে। ফলে ব্রাজিল একমাত্র দেশ হিসেবে আনুষ্ঠানিকভাবে কনমেবলের মাধ্যমে ডিসেম্বর, ২০০৬ সালে ডাক প্রক্রিয়াকে সুষ্ঠুভাবে সমাপণের জন্যে প্রস্তাবনা পাঠায়। ঐ সময়ে কলম্বিয়া, চিলি এবং আর্জেন্টিনা প্রার্থীতা প্রত্যাহার করে ফেলে। ভেনেজুয়েলা ডাকে অংশগ্রহণ করেনি।

এরফলে ব্রাজিল প্রথমবারের মতো প্রতিপক্ষবিহীন অবস্থায় ডাক প্রক্রিয়ায় জয়লাভ করে। ৩০ অক্টোবর, ২০০৭ সালে ফিফা নির্বাহী পরিষদ স্বাগতিক দেশ হিসেবে ব্রাজিলের নাম ঘোষণা করে। স্বাগতিক দেশ হওয়াব় সুবাদে ফিফার আইন অনুযায়ী তাদের বাছাইপর্ব খেলতে হয়নি৷

সঠিক অনুচ্ছেদ শিরোনাম কোনটি?
titleA. ২০১৪ ফিফা বিশ্বকাপ
titleB. ২০০৬ বিশ্বকাপ পরবর্তী যুগ
titleC. স্বর্ণযুগ এবং পেলে (১৯৫৮-১৯৭০)
titleD. সবচেয়ে বেশি গোলপ্রাপ্ত খেলোয়াড়
উত্তর: titleA
গ্লেজারের প্রথম বাণিজ্যিক প্রতিষ্ঠান ক্রয়ের প্রচেষ্টা শুরু হয় ১৯৮৪ সালে, যখন তিনি ৭.৬ বিলিয়ন ডলারে দেউলিয়া রেলওয়ে কোম্পানি "ইউএস কনরেল" কিনতে টেন্ডারে অংশ নিয়েছিলেন। এছাড়া ১৯৮৮ সালে তিনি "ফরমিকা" নামের একটি কোম্পানি কেনার ব্যর্থ চেষ্টা করেন। পরে তিনি বিখ্যাত মোটর সাইকেল নির্মাতা প্রতিষ্ঠান "হার্লি-ডেভিডসন" ক্রয়ের চেষ্টা চালান।

গ্লেজার যে সমস্ত প্রতিষ্ঠান সফলভাবে কিনতে পেরেছেন তার মধ্যে একটি হচ্ছে "জর্জ এইচ. ডব্লিউ. বুশ" এর প্রতিষ্ঠিত তেল-গ্যাস অনুসন্ধানকারী দেউলিয়া প্রতিষ্ঠান "জাপাটা"। গ্লেজার প্রতিষ্ঠানটিকে সফলভাবে মৎস্য আমিষ ও ক্যারিবীয় সুপারমার্কেটে বিভক্ত করেছেন।

এছাড়া গ্লেজার বিভিন্ন ক্ষেত্রে তার ব্যবসা প্রসারিত করেছেন। এর মধ্যে রয়েছে খাদ্য প্রস্তুতের যন্ত্রাংশ, খাদ্য প্যাকেটজাতকরন ও বিপণন ব্যবস্থা, সামুদ্রিক খাদ্য, ব্রডকাস্টিং, স্বাস্থ্য সেবা, রিয়েল এস্টেট ব্যবসা, ব্যাংক, প্রাকৃতিক গ্যাস ও তেল, ইন্টারনেট, শেয়ার বাজার, বন্ড প্রভৃতি।

সঠিক অনুচ্ছেদ শিরোনাম কোনটি?
titleA. ব্রায়ান গ্লেজার
titleB. জোয়েল গ্লেজার
titleC. অ্যাভ্রাম গ্লেজার
titleD. ব্যবসার ইতিহাস
উত্তর: titleD
১৯৯৬ সালে, আঞ্জুমান-ই-ইস্লাহুল মুসলিমীন অ্যাবে মিলসের জায়গা (সাবেক রাসায়নিক কারখানা) কিনে নেয়। £১.৮ মিলিয়ন দিয়ে। ২০০১ সালে, তাবলিগ জামাতকে ঐ স্থানে পাঁচ বছরের জন্য ইবাদত করার অণুমতি দেয়, যাইহোক, ভবন চালুর আগেই অণুমতি মেয়াদ উত্তীর্ণ হয়ে যায়। ২০০৭ সালে সাইটের নকশা তৈরি হয়, যেখানে ১২,০০০ মুসল্লি ধারণের একটি মসজিদ, একটি পর্যটক ও সম্মেলন কেন্দ্র, গাড়ি ও সাইকেল রাখার সুবিধাসহ পার্কিং, ওয়েস্ট হ্যাম টিউব স্টেশনে যাওয়ার জন্য নতুন প্রবেশপথ, ৫০০ ছাত্রের একটি আবাসিক বিদ্যালয়, ভিআইপিদের জন্য ২০টি অতিথি কক্ষসহ একটি অভ্যর্থনা কেন্দ্র, দ্বীপের প্রাকৃতিক সৌন্দর্য বজায় রাখা এবং বর্ধিত ল্যান্ডস্কেপিং এর পরিকল্পনা। তাবলিগ জামাত আরও বর্ণনা করে যে, তারা মসজিদে প্রাকৃতিক সম্পদ ব্যবহার করবে, মসজিদে কম সম্পদ ব্যবহার করবে এবং সম্পদের পুনর্ব্যবহারযোগ্যতা বৃদ্ধি করবে।

সঠিক অনুচ্ছেদ শিরোনাম কোনটি?
titleA. অন্যান্য বিরোধী
titleB. প্রতিক্রিয়া
titleC. অর্থায়ন
titleD. প্রকল্প
উত্তর: titleD
সহজলভ্যতার জন্য সমগ্র জেলা জুড়েই ছোটো-বড় বাঁশের কাজ দেখা যায়৷ একে কেন্দ্র করে কালিয়াগঞ্জের ধানকলে বাঁশের তৈরী বাঁদর-মুখোশ তৈরী করা হয়৷ কুলো তেরীর কাজ, তাতে রং করা ও কুলোর ব্যবহার করে বিভিন্ন কুটির শিল্পের জন্য জেলাটি বিখ্যাত৷ মালগাঁওতে পাট ব্যাবহার করে উৎকৃষ্ট ও সুদর্শন পাটি, আসন, শতরঞ্চি তৈরী করা হয়৷ রংবেরঙের পাটের ঢোকরার কাজ জগৎবিখ্যাত৷ ডালখোলা ও করণদিঘি অঞ্চলে বোঞ্জ এর পুতুল তৈরী বা পাতের ওপর কাজ করা হয়৷
সঠিক অনুচ্ছেদ শিরোনাম কোনটি?
titleA. শিক্ষা প্রতিষ্ঠান
titleB. প্রশাসনিক
titleC. ঐতিহ্য ও সংস্কৃৃতি
titleD. আন্তর্জাতিক সীমান্ত
উত্তর: titleC
জামিয়া ইমদাদিয়ায় শিক্ষকতার মধ্য দিয়ে তিনি তার কর্মজীবনের সূচনা করেন। বাংলাদেশ কওমী মাদরাসা শিক্ষা বোর্ডের মহাসচিব, ধর্ম মন্ত্রণালয় সম্পর্কিত স্থায়ী কমিটির সদস্য, ইসলামিক ফাউন্ডেশনের বোর্ড অব গভর্নসের সদস্য, জাতীয় শরীয়াহ কাউন্সিলের সদস্য, জামিয়া ইমদাদিয়া কিশোরগঞ্জের ভাইস প্রিসিপাল, জামিয়া ফারুকিয়া কিশোরগঞ্জের প্রতিষ্ঠাতা প্রিন্সিপাল, ঢাকার ফরিদাবাদ ও মিরপুর ৬নং মাদরাসার প্রিন্সিপাল। 

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. কর্মজীবন
titleC. মৃত্যু
titleD. জন্ম ও শিক্ষা জীবন
উত্তর: titleB